ดวงใจเทวพรหม

**ดวงใจเทวพรหม** เป็นชุดนวนิยายรัก ประเภทพีเรียด โดยมีตัวละครเดียวกันโดยแต่ละเล่มมีตัวละคร โดดเด่นทีละคนตามลำดับ เป็นนวนิยายที่กล่าวถึงหญิงสาวทั้ง 5 คนของราชสกุล "เทวพรหม" โดยเป็นภาคต่อจาก *[[สุภาพบุรุษจุฑาเทพ]]*

ในปี พ.ศ. 2563 ทางช่อง 3 เอชดี ได้นำนวนิยายชุดนี้นำมาสร้างเป็นละครโทรทัศน์ต่อจาก *[[สุภาพบุรุษจุฑาเทพ (ละครโทรทัศน์)|สุภาพบุรุษจุฑาเทพ]]* และเพื่อเฉลิมฉลองครบรอบ 50 ปีของทางสถานี โดยมีกำหนดการถ่ายทำในปี พ.ศ. 2565

## การประพันธ์
ประพันธ์โดย ซ่อนกลิ่น เก้าแต้ม แพรณัฐ ณารา และ ร่มแก้ว นวนิยายชุดนี้ประกอบด้วยนวนิยายทั้งหมด 5 เล่มได้แก่ *[[ลออจันทร์]]*, *[[ขวัญฤทัย (ละครโทรทัศน์)|ขวัญฤทัย]]*, *[[ใจพิสุทธิ์ (ละครโทรทัศน์)|ใจพิสุทธิ์]]*, *[[ดุจอัปสร (ละครโทรทัศน์)|ดุจอัปสร]]*, และ *[[พรชีวัน (ละครโทรทัศน์)|พรชีวัน]]* ตีพิมพ์ครั้งแรกในปี พ.ศ. 2558 โดยสำนักพิมพ์พิมพ์คำ ประกอบไปด้วยนิยาย 4 เล่มแรกคือ *[[ลออจันทร์]], [[ขวัญฤทัย (ละครโทรทัศน์)|ขวัญฤทัย]], [[ใจพิสุทธิ์ (ละครโทรทัศน์)|ใจพิสุทธิ์]]* และ *[[ดุจอัปสร (ละครโทรทัศน์)|ดุจอัปสร]]* ส่วนนิยายเล่มสุดท้าย *[[พรชีวัน (ละครโทรทัศน์)|พรชีวัน]]* ถูกตีพิมพ์ครั้งแรกในปี พ.ศ. 2559 หรือประมาณ 1 ปีให้หลังจากนิยาย 4 เล่มแรก

## ที่มาของเรื่อง
แรกเริ่มเดิมที หลังจากนวนิยายชุด สุภาพบุรุษจุฑาเทพ ได้ถูกตีพิมพ์ออกมาเมื่อ พ.ศ. 2554 นักเขียนทั้ง 5 คนไม่มีแผนที่จะเขียนนิยายภาคต่อของสุภาพบุรุษจุฑาเทพแต่อย่างใด แต่หลังจากนวนิยายชุดสุภาพบุรุษจุฑาเทพถูกนำไปสร้างเป็นละครโทรทัศน์โดยสถานีโทรทัศน์ไทยทีวีสีช่อง 3 เมื่อ พ.ศ. 2556 จนประสบความสำเร็จอย่างถล่มทลาย ณารา ผู้ประพันธ์เรื่อง *[[คุณชายธราธร (ละครโทรทัศน์)|คุณชายธราธร]]* ได้เห็นคลิปวิดีโอของเด็กคนหนึ่งที่กำลังร้องไห้เพราะอยากดูละครชุด*[[สุภาพบุรุษจุฑาเทพ (ละครโทรทัศน์)|สุภาพบุรุษจุฑาเทพ]]*อีก ทำให้นักเขียนทั้ง 5 คนได้พูดคุยและตกลงกันว่าจะเขียนนวนิยายภาคต่อ โดยหยิบยกเรื่องของสัญญาระหว่างราชสกุลจุฑาเทพและราชสกุลเทวพรหมที่จะให้ลูกหลานของ 2 ตระกูลได้แต่งงานกัน แต่ในรุ่นของ 5 สิงห์จุฑาเทพไม่มีใครสามารถทำตามสัญญาได้แม้แต่คนเดียว เพราะทั้ง 5 คนได้พบความรักของตัวเองทั้งหมด มาเป็นแก่นสำคัญของนวนิยายชุด *[[ดวงใจเทวพรหม]]* ที่พรหมลิขิตได้ชักนำให้หม่อมหลวงลูกของ 5 สิงห์จุฑาเทพเป็นผู้ทำตามสัญญาและครองคู่กับลูกหลานราชสกุลเทวพรหม

ในการประพันธ์นวนิยายชุด *[[ดวงใจเทวพรหม]]* นี้ ต่างจาก *[[สุภาพบุรุษจุฑาเทพ]]* ในด้านของยุคสมัย โดยช่วงเวลาหลักของดวงใจเทวพรหมจะเกิดขึ้นในช่วงปี พ.ศ. 2530 - 2540 หรือประมาณ 30 ปีให้หลังจากเหตุการณ์ในสุภาพบุรุษจุฑาเทพ และการเรียงลำดับนวนิยายและนักเขียนผู้ประพันธ์เรื่องจะไม่เรียงลำดับตามนิยายชุดสุภาพบุรุษจุฑาเทพ โดยได้มีการจับฉลากระหว่างนักเขียนทั้ง 5 คน และ ซ่อนกลิ่น ผู้ประพันธ์เรื่อง *[[คุณชายรัชชานนท์]]* จับได้เป็นลำดับแรก จึงใช้นิยายตอนของซ่อนกลิ่นเป็นเล่มเปิดเรื่อง โดยมีณาราเป็นผู้ตั้งชื่อตอน *[[ลออจันทร์ (ละครโทรทัศน์)|ลออจันทร์]]* ให้ และได้เรียงลำดับนิยายคือ 

* ***[[ลออจันทร์]]*** เขียนโดย ซ่อนกลิ่น เป็นภาคต่อของ *[[คุณชายรัชชานนท์]]*
* ***[[ขวัญฤทัย (ละครโทรทัศน์)|ขวัญฤทัย]]*** เขียนโดย เก้าแต้ม เป็นภาคต่อของ *[[คุณชายพุฒิภัทร]]*
* ***[[ใจพิสุทธิ์ (ละครโทรทัศน์)|ใจพิสุทธิ์]]*** เขียนโดย แพรณัฐ เป็นภาคต่อของ *[[คุณชายรณพีร์]]*
* ***[[ดุจอัปสร (ละครโทรทัศน์)|ดุจอัปสร]]*** เขียนโดย ณารา เป็นภาคต่อของ *[[คุณชายธราธร]]*
* ***[[พรชีวัน (ละครโทรทัศน์)|พรชีวัน]]*** เขียนโดย ร่มแก้ว เป็นภาคต่อของ *[[คุณชายปวรรุจ]]*

นิยายทั้ง 5 เล่มของชุดดวงใจเทวพรหมนั้นตั้งชื่อตามตัวละครเอกฝ่ายหญิง ซึ่งตรงกันข้ามกับสุภาพบุรุษจุฑาเทพที่ตั้งชื่อนิยายแต่ละเล่มตามชื่อตัวละครเอกฝ่ายชาย โดยที่ตัวละครเอกฝ่ายหญิงทั้ง 5 คนของนวนิยายชุดนี้จะมีความเกี่ยวข้องกับราชสกุลเทวพรหมทั้งทางตรงและทางอ้อม

## ตัวละคร

### ตัวละครหลัก

* **เจ้าลออจันทร์ พูคำวงศ์ (เจ้าลออ) / ลออจันทร์ จุฑาเทพ ณ อยุธยา (ลออ)** ธิดาของเจ้าวีระวงศ์ พูคำวงศ์ กับนักแสดงสาวชาวฝรั่งเศสนามว่า ออเดรย์ รูว์ฟิเย สำเร็จการศึกษาจากคณะอักษรศาสตร์ มหาวิทยาลัยซอร์บอนน์ ประเทศฝรั่งเศส สามารถพูดได้ทั้งภาษาอังกฤษ​ ​ภาษาฝรั่งเศส​ ภาษาเยอรมัน และภาษาไทย เป็นคนมีอุดมการณ์ มีความมุ่งมั่นตั้งใจ รักเกียรติและศักดิ์ศรีของวงศ์ตระกูล มีเป้าหมายในชีวิต ฉลาด รู้ว่าจะใช้วิธีไหนเข้าหาใคร​ ชีวิตมีปมที่ครอบครัวต้องแยกจากกันด้วยเหตุผลของบิดาและมารดา ประกอบกับมีเหตุการณ์ที่ทำให้ทุกคนเข้าใจท่านทวดของเธอผิด จึงมุ่งมั่นพยายามแก้ไขกอบกู้ชื่อเสียงให้กับครอบครัวกลับคืนมา โดยการปลอมตัวมาสมัครเป็นเลขานุการหม่อมหลวงภูธเนศ จุฑาเทพ เพื่อหาลู่ทางขโมยสร้อยอัจนาจักระ ซึ่งเป็นสิ่งเดียวที่สามารถพิสูจน์ได้ว่าตระกูลของเธอบริสุทธิ์ สุดท้าย เรื่องราวทุกอย่างก็จบลง ปัจจุบัน ลออจันทร์ กับหม่อมหลวงภูธเนศ เเละบุตรชาย 1 คน
* **ขวัญฤทัย พิทักษ์เทวา / ขวัญฤทัย จุฑาเทพ ณ อยุธยา (ขวัญ)** บุตรสาวของหม่อมหลวงมารตี​ เทวพรหม ที่เกิดกับนายพลพินิจ ได้รับความเกลียดชังจากมารดาเพราะเป็นต้นเหตุทำชีวิตพังมาตั้งแต่เล็ก มีสมุนสองคนคือไม้ซีกกับสำลี​ วงหน้ารูปไข่ มีนิสัยเข้มแข็ง​ แก่นแก้ว ห้าว​ ขาลุย​ ไม่ยอมคน ออกแนวผู้ชาย ไม่ค่อยให้ใครเห็นมุมอ่อนแอ​ ชอบสวมหมวกแก็ปปกปิดผมยาว​ มีศักดิ์เป็นน้องสาวต่างบิดาของก้องภพ รักแม่กับพี่ชายมาก มีอาชีพรับจ้างซักผ้า ช่วยก้องภพขายอาหาร​และนำมาขายในโรงพยาบาลค่ายที่จังหวัดเชียงราย เข้าใจผิดคิดว่าหม่อมหลวงฉัตรเกล้าเป็นเกย์ สุดท้ายหม่อมหลวงมารตี ก็ใจอ่อน เเละ ได้เเต่งงาน กัน เป็นคู่ที่ 2 ในเรื่อง พรชีวัน 
* **ใจพิสุทธิ์ ไวยทวี / ใจพิสุทธิ์ จุฑาเทพ ณ อยุธยา (หนูพุก)** ครูสาวในโรงเรียนทรงพัฒนาศึกษา สอนวิชาภาษาอังกฤษ เป็นลูกสาวของกำไล ไวยทวี ซึ่งมีศักดิ์เป็นหลานสาวของหม่อมเจ้าใจทิพย์ เทวพรหม ที่หนีหายไปกับหนุ่มนักดนตรี และยังเป็นเพื่อนรักของหม่อมหลวงปกเกศ จุฑาเทพ ในวัยเด็กมีรูปร่างอ้วนกลมเดินอุ้ยอ้าย ใส่แว่นตาหนาเตอะ ถูกหม่อมหลวงรณจักรและหม่อมหลวงภูธเนศตั้งฉายาให้ว่ายัยหมูพุก ทำให้เธอเกลียดทั้งคู่ฝังใจ เรื่องราวทุกอย่างก็จบลง ใจพิสุทธิ์ กับ หม่อมหลวงรณจักร ก็ได้อยู่ด้วยกัน อย่างมีความสุข
* **ดุจอัปสร ไตรณัฐี / ดุจอัปสร จุฑาเทพ ณ อยุธยา (ฟ้า)** บุตรสาวของหม่อมหลวงวิไลรัมภา​ เทวพรหม กับ ศิริพงษ์ ไตรณัฐี ดีกรีเกียรตินิยมอันดับหนึ่งปริญญาโทด้านสื่อสารมวลชนจากประเทศออสเตรเลีย สวย สง่า หน้าตาดี หุ่นเพรียวคล้ายนางแบบ​ กตัญญู​ พื้นเพเป็นคนแม่ริม​ จังหวัดเชียงใหม่ เข้ามาสมัครงานและได้ทำงานตำแหน่งพีอาร์ในบริษัทเจที พร็อพเพอร์ตี้กรุ๊ป​ ตามคำสั่งบีบบังคับจากแม่ให้หาทางเข้าหาหม่อมหลวงรณจักร จุฑาเทพ เพื่อแก้แค้นที่ตระกูลจุฑาเทพผิดสัญญา แต่เมื่อรู้ว่าหม่อมหลวงรณจักรมีคู่ครองแล้ว จึงเปลี่ยนเป้าหมายไปที่หม่อมหลวงรณภูมิแทน สุดท้ายหม่อมหลวงวิไลรําภา ก็ใจอ่อน ยอมให้หม่อมหลวงอศิร เเละ ดุจอัปสร ได้อยู่ด้วยกัน อย่างมีความสุข
* **ชีวัน วงศ์นคร / ชีวัน จุฑาเทพ ณ อยุธยา (ชีวัน)** บุตรคนเล็กของหม่อมหลวงกระถิน​ เทวพรหม กับ ลือชัย วงศ์นคร ใฝ่ฝันอยากเป็นมัคคุเทศก์ เป็นคนที่เก่งทุกด้านเหมือนลูกพี่ลูกน้องอย่างพรชีวา ได้รับความอุปการะจากทวดอ่อนให้ได้ไปเรียนต่อระดับปริญญาตรีที่ประเทศอิตาลี โดยมีข้อแม้ว่าเธอต้องเป็นกามเทพจำเป็น จับคู่พรชีวาให้ลงเอยกับหม่อมหลวงสรุจ จุฑาเทพ ถูกหม่อมหลวงกระถิน มารดา จับคู่ให้แต่งงาน กับนภ บุตรชายของพนา สุดท้ายก็แต่งงานกับหม่อมหลวงสรุจ และอยู่ด้วยกันอย่างมีความสุข 
* **หม่อมหลวงภูธเนศ จุฑาเทพ (คุณภู)** บุตรชายคนโตของหม่อมราชวงศ์รัชชานนท์ กับ สร้อยฟ้า มีน้องสาวคือ หม่อมหลวงกัณฐิกา เป็นกรรมการผู้จัดการใหญ่ของเจที ดีเวลลอปเมนต์​ และ เจที เซ็นเตอร์ ห้างสรรพสินค้าขนาดใหญ่ในกรุงเทพที่ราชสกุลจุฑาเทพเป็นเจ้าของ จบปริญญาโทด้านบริหารธุรกิจจากประเทศอังกฤษ เป็นคนเจ้าระเบียบ มุ่งมั่น ตรงไปตรงมา ฉลาดทันคน รักใครรักจริง หึงแรงแต่ปากแข็ง แอบรักลออจันทร์ตั้งแต่แรกพบ สามีของลออจันทร์ มีบุตร 1 คน
* **พันตรี นายแพทย์ หม่อมหลวงฉัตรเกล้า จุฑาเทพ (คุณฉัตร)** บุตรชายคนโตของหม่อมราชวงศ์พุฒิภัทร กับ กรองแก้ว มีน้องสาวคือ หม่อมหลวงปกเกศ รับหน้าที่แพทย์ทหารในโรงพยาบาลทหาร มีใบหน้าหล่อ และหน้าหวานคล้ายมารดา​ ซึ่งเป็นอดีตนางสาวศรีสยาม จบแพทย์ทางด้านศัลยกรรมกระดูกจากวิทยาลัยแพทยศาสตร์พระมงกุฎเกล้า หลังจากนั้นต้องไปรับ ราชการใช้ทุนหลวงเป็นแพทย์ทหารไปประจำการอยู่ที่โรงพยาบาลค่ายในจังหวัดเชียงราย รักและห่วงใยขวัญฤทัยเสมอมาสามีของขวัญฤทัย ​
* **ร้อยเอก หม่อมหลวงรณจักร จุฑาเทพ (คุณจักร)** บุตรชายคนโตของหม่อมราชวงศ์รณพีร์ กับ เพียงขวัญ มีน้องชาย 2 คน และน้องสาว 2 คน คือ หม่อมหลวงรณภูมิ, หม่อมหลวงรณเรศ (น้องสาว), หม่อมหลวงรณกร และ สุนิดา (น้องสาวบุญธรรม) รับราชการผู้บังคับกองร้อยทหารม้าแห่งกองพันทหารม้าที่ 29 รักษาพระองค์ เป็นนายทหารที่สาว ๆ หมายปองทั่วเมืองเนื่องจากเคยถ่ายโฆษณาน้ำอัดลมชื่อดัง ในวัยเด็กเป็นคู่กัดกับใจพิสุทธิ์ สามีของใจพิสุทธิ์ ​
* **หม่อมหลวงอศิร จุฑาเทพ (คุณเพชร)** ลูกชายคนโตของหม่อมราชวงศ์ธราธร กับ หม่อมหลวงระวีรำไพ มีน้องสาวคือหม่อมหลวงอณิษฐา เคยรับราชการเป็นทหารบกหน่วยพิเศษ โดยมีตำแหน่งสุดท้ายคือยศพันตรี แต่ลาออกจากราชการหลังจากเหตุการณ์พฤษภาทมิฬ โดยเหตุการณ์นี้ ทำให้เขาได้เจอกับดุจอัปสร อศิรผันตัวมาช่วยกิจการของครอบครัว​เนื่องจากบิดาอายุมากแล้ว โดยเข้ามาดำรงตำแหน่งผู้อำนวยการบริษัท​ เจที พร็อพเพอร์ตี้กรุ๊ป สามีของดุจอัปสร ​
* **หม่อมหลวงสรุจ จุฑาเทพ (คุณสรุจ)** บุตรชายคนเดียวของหม่อมราชวงศ์ปวรรุจ กับ ท่านหญิงวรรณรสา ทำงานเป็นนักการทูตเช่นเดียวกับบิดา เคยดำรงตำแหน่งเป็นเลขานุการโท ประจำกรุงวอชิงตัน ดี.ซี. ประเทศสหรัฐอเมริกา และภายหลังได้เป็นเลขานุการเอก ประจำสถานทูตไทย ณ กรุงโรม ประเทศอิตาลี เป็นคนสุขุม ​รอบคอบ สายตาเฉียบขาด​ ไม่ชอบการคลุมถุงชน เพราะหัวใจของเขามีเพียงแต่ชีวันเสมอมา สามีของชีวัน

### ตัวละครรอง

* **คุณทวดอ่อน** น้องสาวของหม่อมเอียด จุฑาเทพ ณ อยุธยา และยังมีศักดิ์เป็นย่าอีกคนของหม่อมราชวงศ์ทั้ง 5 แห่งวังจุฑาเทพ เป็นผู้อาวุโสที่ยังมีชีวิตอยู่ อายุราว ๆ 100 ปี และเป็นที่เคารพรักของทุกคนในราชสกุล
* **หม่อมราชวงศ์ธราธร จุฑาเทพ** (**คุณชายใหญ่)** โอรสคนโตในหม่อมเจ้าวิชชากร จุฑาเทพ กับ หม่อมราชวงศ์อุบลวรรณ พี่คนโตของหม่อมราชวงศ์ทั้ง 5 สามีของหม่อมหลวงระวีรำไพ บิดาของหม่อมหลวงอศิร และหม่อมหลวงอณิษฐา เป็นประมุขแห่งวังจุฑาเทพคนปัจจุบัน และเป็นประธานใหญ่ของบริษัท เจที พร็อพเพอร์ตี้กรุ๊ป อีกทั้งยังเคยดำรงตำแหน่งเป็นอธิบดีกรมศิลปากรอีกด้วย
* **หม่อมหลวงระวีรำไพ จุฑาเทพ** (**คุณมะปราง)** ภรรยาของหม่อมราชวงศ์ธราธร มารดาของหม่อมหลวงอศิร และหม่อมหลวงอนิษฐา
* **หม่อมราชวงศ์ปวรรุจ จุฑาเทพ** (**คุณชายรุจ)** โอรสคนที่ 2 ในหม่อมเจ้าวิชชากร จุฑาเทพ เป็นคนเดียวที่เกิดแต่หม่อมช้องนาง ซึ่งเป็นนางต้นห้องของหม่อมราชวงศ์อุบลวรรณ เป็นสามีของท่านหญิงวรรณรสา บิดาของหม่อมหลวงสรุจ ปัจจุบันเกษียณอายุราชการแล้ว โดยตำแหน่งสุดท้ายคือ เอกอัครราชทูต ประจำกรุงวอชิงตัน ดี.ซี. ประเทศสหรัฐอเมริกา
* **ท่านหญิงวรรณรสา จุฑาเทพ** (**ท่านหญิงแต้ว)** ภรรยาของหม่อมราชวงศ์ปวรรุจ พระธิดาในพระเจ้าวรวงศ์เธอ พระองค์เจ้าฉัตรอรุณรัศมิ์ และหม่อมเจ้าวิริษา อรุณรัศมิ์ เดิมมีฐานันดรศักดิ์เป็นหม่อมเจ้า แต่ได้ลาออกจากฐานันดรศักดิ์เพื่อสมรสกับหม่อมราชวงศ์ปวรรุจ มารดาของหม่อมหลวงสรุจ เคยแท้งลูกคนที่สอง
* **หม่อมราชวงศ์พุฒิภัทร จุฑาเทพ (คุณชายภัทร)** โอรสคนที่ 3 ในหม่อมเจ้าวิชชากร จุฑาเทพ เป็นคนแรกที่เกิดแต่หม่อมหยก สามีของกรองแก้ว บิดาของหม่อมหลวงฉัตรเกล้า และหม่อมหลวงปกเกศ ปัจจุบันแม้เกษียณอายุราชการแล้ว แต่ยังคงรับเป็นอาจารย์พิเศษในโรงเรียนแพทย์แห่งหนึ่ง
* **กรองแก้ว จุฑาเทพ ณ อยุธยา** (**แก้ว)** ภรรยาของหม่อมราชวงศ์พุฒิภัทร เป็นมารดาของหม่อมหลวงฉัตรเกล้า และหม่อมหลวงปกเกศ อดีตนางสาวศรีสยาม หลังจากสมรสกับคุณชายพุฒิภัทรก็ได้เข้ารับการศึกษาด้านการพยาบาล ปัจจุบันทำหน้าที่เป็นหัวหน้าพยาบาลหอผู้ป่วยแผนกศัลยกรรมของโรงพยาบาลชื่อดัง
* **หม่อมราชวงศ์รัชชานนท์ จุฑาเทพ** (**คุณชายเล็ก)** โอรสคนที่ 4 ในหม่อมเจ้าวิชชากร จุฑาเทพ และคนที่ 2 ที่เกิดแต่หม่อมหยก เป็นสามีของสร้อยฟ้า บิดาของหม่อมหลวงภูธเนศ และหม่อมหลวงกัณฐิกา นอกจากนี้ยังเป็นผู้ร่วมก่อตั้งและประธานกรรมการใหญ่ของเจที ดีเวลลอปเมนต์
* **สร้อยฟ้า จุฑาเทพ ณ อยุธยา** (**สร้อย**) เดิมมีพระยศเป็นเจ้าหญิงแห่งอาณาจักรเวียงภูคำ เป็นพระธิดาในเจ้าหลวงสุริยวงศ์ และเป็นพระขนิษฐาในเจ้าหลวงรังสิมันตุ์ แต่ได้ลาออกจากฐานันดรศักดิ์เพื่อมาสมรสกับหม่อมราชวงศ์รัชชานนท์ เป็นมารดาของหม่อมหลวงภูธเนศ และหม่อมหลวงกัณฐิกา และยังมีศักดิ์เป็นท่านอาของเจ้าศตรัศมี พูคำวงศ์ องค์รัชทายาทแห่งเวียงพูคำ
* **พลอากาศเอก หม่อมราชวงศ์รณพีร์ จุฑาเทพ (คุณชายพีร์)** โอรสคนสุดท้องในหม่อมเจ้าวิชชากร จุฑาเทพ และยังเป็นคนที่ 2 ที่เกิดแต่หม่อมราชวงศ์อุบลวรรณ เป็นสามีของเพียงขวัญ บิดาของหม่อมหลวงรณจักร, หม่อมหลวงรณภูมิ, หม่อมหลวงรณเรศ และหม่อมหลวงรณกร มีบุตรสาวบุญธรรมคือ สุนิดา ปัจจุบันมีตำแหน่งเป็นผู้บัญชาการทหารอากาศ มีศักดิ์เป็นคุณปู่ ของดารัณ ลูกบุญธรรม ของหม่อมหลวงรณภูมิ และลูกสาว ของพรชีวา
* **เพียงขวัญ จุฑาเทพ ณ อยุธยา** (**ขวัญ)** ภรรยาของหม่อมราชวงศ์รณพีร์ เป็นนักแสดงผู้มีชื่อเสียง ภายหลังเปิดโรงเรียนสอนนาฏศิลป์ไทยและสากล​ สานต่อกิจการของมารดา​ มีพี่ชายคือพ่อเลี้ยงอัทธ์ เป็นมารดาของหม่อมหลวงรณจักร, หม่อมหลวงรณภูมิ, หม่อมหลวงรณเรศ และหม่อมหลวงรณกร และมีบุตรสาวบุญธรรมคือ สุนิดา มีศักดิ์เป็นคุณย่า ของดารัณ บุตรบุญธรรม ของหม่อมหลวงรณภูมิ และบุตรสาว ของพรชีวา
* **เจ้าชายศตรัศมี พูคำวงศ์** รัชทายาทแห่งเวียงภูคำ พระราชโอรสของเจ้าหลวงรังสิมันตุ์ กับเจ้านางจันทา
* **ร้อยเอก วีณา วงสะหวัน** หลานสาวของคุณหญิงประภาศรี มีศักดิ์เป็นลูกพี่ลูกน้องกับวชิระ
* **หม่อมหลวงกัณฐิกา จุฑาเทพ / หม่อมหลวงกัณฐิกา วงสะหวัน** (**คุณกัณ)** บุตรสาวคนเล็กของหม่อมราชวงศ์รัชชานนท์ กับ สร้อยฟ้า ภรรยาของวชิระ
* **พันเอก วชิระ วงสะหวัน** บุตรชายของจุมพล สามีของหม่อมหลวงกัณฐิกา ลูกพี่ลูกน้องกับวีณา
* **หม่อมหลวงปกเกศ จุฑาเทพ / หม่อมหลวงปกเกศ ธนะศักดิ์** (**คุณเกศ)** บุตรสาวคนเล็กของหม่อมราชวงศ์พุฒิภัทร กับ กรองแก้ว
* **ภาครัช ธนะศักดิ์** บุตรชายคนเล็กของนายพลพินิจ กับ คุณหญิงอำไพ พี่ชายต่างมารดาของขวัญฤทัย
* **หม่อมหลวงอณิษฐา จุฑาเทพ / หม่อมหลวงอณิษฐา วณิชย์มั่นคง** (**คุณพลอย)** บุตรสาวคนเล็กของหม่อมราชวงศ์ธราธร กับ หม่อมหลวงระวีรำไพ ภรรยา ของชวิศ
* **ชวิศ วณิชย์มั่นคง** บุตรชายคนโตของชินกร กับ หม่อมหลวงเกษรา มีน้องสาว 2 คน คือชาลิสา และพรชีวา สามีของหม่อมหลวงอณิษฐา 
* **เรืออากาศตรี หม่อมหลวงรณภูมิ จุฑาเทพ** (**คุณภูมิ)** บุตรชายคนรองของหม่อมราชวงศ์รณพีร์ กับเพียงขวัญ น้องชายของหม่อมหลวงรณจักร​ รับราชการเป็นทหารอากาศเช่นเดียวกับบิดา ประจำการเครื่องบินขับไล่ F-16 แห่งกองบิน 1 จังหวัดนครราชสีมา ผู้มีสัมผัสที่ 6 ติดตัวจากอุบัติเหตุวัยเด็ก บิดาบุญธรรม ของดารัณ สามีของพรชีวา 
* **พรชีวา วณิชย์มั่นคง / พรชีวา จุฑาเทพ ณ อยุธยา** บุตรสาวคนเล็กของชินกร กับ หม่อมหลวงเกษรา น้องสาวของชวิศ เเละ ชาลิสา มีบุตร 1 คน กับ ดาลัด แต่ลูก ของดาลัด และ พรชีวา หม่อมหลวงรณภูมิ รับเป็นบุตรบุญธรรม

### ตัวละครรุ่นแม่จากเทวพรหม

* **หม่อมหลวงเกษรา วณิชย์มั่นคง (คุณเกษ)** บุตรสาวคนโตของหม่อมราชวงศ์เทวพันธ์ เทวพรหม กับ ประเทือง เป็นภรรยาของชินกร วณิชย์มั่นคง มารดาของชวิศ, ชาลิสา และพรชีวา มีศักดิ์เป็นยายของดารัณ บุตรสาวของพรชีวา และดาลัด
* **หม่อมหลวงกระถิน วงศ์นคร (คุณกระถิน)** บุตรสาวของหม่อมราชวงศ์วรพันธ์ เทวพรหม กับ ส้ม เทวพรหม ณ อยุธยา ผู้มีศักดิ์เป็นน้องชายของหม่อมราชวงศ์เทวพันธ์ ภรรยาของลือชัย วงศ์นคร มารดาของกวิน, เกรียงไกร, กิตติ และชีวัน
* **หม่อมหลวงมารตี พิทักษ์เทวา (คุณมารตี)** บุตรสาวของหม่อมราชวงศ์เทวพันธ์ เทวพรหม กับ ประเทือง มารดาของขวัญฤทัย มีลูกบุญธรรมชื่อก้องภพ เคยเป็นคู่หมั้นของหม่อมราชวงศ์พุฒิภัทร จุฑาเทพ ต่อมาได้เป็นอนุภรรยาของนายพลพินิจซึ่งเป็นพ่อแท้ ๆ ของขวัญฤทัย เมื่อท่านนายพลเสียชีวิต เธอได้อุ้มขวัญฤทัยที่ยังแบเบาะขึ้นศาลแต่แพ้คดี จึงหนีไปเจอกับกวี พิทักษ์เทวา และได้จดทะเบียนสมรสกัน
* **หม่อมหลวงศินีนุช เอกนาวิน (คุณนุช)** บุตรสาวของหม่อมราชวงศ์อนุพันธ์ เทวพรหม ผู้มีศักดิ์เป็นน้องชายของหม่อมราชวงศ์เทวพันธ์ เป็นภรรยาของพลเอก ศักดิ์สิทธิ์ เอกนาวิน มารดาของวรนุช
* **หม่อมหลวงวิไลรัมภา ไตรณัฐี (คุณรัมภา)** บุตรสาวคนเล็กของหม่อมราชวงศ์เทวพันธ์ เทวพรหม กับ ประเทือง ภรรยาของศิริพงษ์ ไตรณัฐี มารดาของดุจอัปสร มีอาการทางจิตเนื่องจากเหตุการณ์ในอดีต คอยฝังหัวลูกสาวให้แก้แค้นตระกูลจุฑาเทพ เพราะเกลียดตระกูลจุฑาเทพฝังใจ
* **กําไล ไวยทวี** หลานสาวของหม่อมเจ้าใจทิพย์ เทวพรหม มารดาของใจพิสุทธิ์ เมื่อสามีเสียชีวิต เธอได้ฝากใจพิสุทธิ์ไว้กับนายแพทย์พิสุทธิ์ และแฝงตัวคอยดูแลลูกสาวของเธอเสมอมา ถูกทุกคนสงสัยว่าเป็นหม่อมหลวงวิไลรัมภา เนื่องจากมีเข็มกลัดตระกูลเช่นเดียวกัน

### ตัวละครสมทบ
* **พระเจ้าบรมวงศ์เธอ พระองค์เจ้าวิภาวสุจุฑาเทพ** องค์ต้นราชสกุลจุฑาเทพ เป็นพระบิดาของหม่อมเจ้าวิชชากร จุฑาเทพ และ มีศักดิ์เป็นเสด็จปู่ ของหลานชายทั้ง 5 และ มีศักดิ์เป็นเสด็จทวด ของเหลน ๆ
* **หม่อมเอียด จุฑาเทพ ณ อยุธยา** หม่อมในพระองค์เจ้าวิภาวสุจุฑาเทพ และเป็นพระมารดาของหม่อมเจ้าวิชชากร จุฑาเทพ มีศักดิ์เป็นหม่อมย่า ของ หลานชายทั้ง5 และ มีศักดิ์เป็นทวด ของเหลน ที่เป็นบุตรชายและ บุตรสาว ของหลานชาย
* **หม่อมหลวงรณเรศ จุฑาเทพ** (**คุณเรย์)** บุตรสาวหม่อมราชวงศ์รณพีร์ กับเพียงขวัญ น้องสาวของหม่อมหลวงรณจักร และ หม่อมหลวงรณภูมิ พี่สาวบุญธรรม ของสุนิดา
* **หม่อมหลวงรณกร จุฑาเทพ** (**คุณกร)** บุตรชายคนเล็กของหม่อมราชวงศ์รณพีร์ จุฑาเทพ กับเพียงขวัญ น้องชายของหม่อมหลวงรณจักร และ หม่อมหลวงรณภูมิ พี่ชายบุญธรรมของสุนิดา  เป็นบิดาของเจทัต และ จิณณา โดยบุตรของหม่อมหลวงรณกร ถูกกล่าวถึงในนิยายเรื่อง เลดี้ทรานซิสเตอร์
* **ชินกร วณิชย์มั่นคง (ชิน)** สามีของหม่อมหลวงเกษรา เทวพรหม บิดาของชวิศ, ชาลิสา และพรชีวา และมีศักดิ์เป็นตาของดารัณ ที่เกิดจากพรชีวา และ ดาลัด
* **เจ้าหลวงรังสิมันตุ์ พูคำวงศ์** เป็นพระราชโอรสในเจ้าหลวงสุริยวงศ์ พูคำวงศ์ กับเจ้านางส่องดาว พระเชษฐาในอดีตเจ้าสร้อยฟ้า พูคำวงศ์ ทรงเป็นพระราชบิดาในเจ้าชายสหัสรังสี และเจ้าชายศตรัศมี ทั้งนี้เป็นเพื่อนสนิทของคุณชายรณพีร์ และเป็นบุตรบุญธรรมของหม่อมราชวงศ์อนุพันธุ์ เทวพรหม 
* **เจ้านางจันทา พูคำวงศ์** บุตรสาวของจอมพลไกสอน พระมเหสีในเจ้าหลวงรังสิมันตุ์ พูคำวงศ์ และพระราชมารดาในเจ้าชายสหัสรังสี และเจ้าชายศตรัศมี 
* **จุมพล วงสะหวัน** (**บักจ่อย)** บุตรชายของจอมพลไกสอน อดีตผู้บัญชาการทหารสูงสุดแห่งเวียงพูคำ เป็นพี่ชายของเจ้านางจันทา บิดาของวชิระ และยังเป็นเพื่อนสนิทของสร้อยฟ้า
* **คุณหญิงประภาศรี วงสะหวัน** ภรรยาของจุมพล มารดาของวชิระ ปัจจุบันดำรงตำแหน่งรัฐมนตรีช่วยว่าการกระทรวงการวัฒนธรรมของเวียงพูคำ
* **สุลิยา โพมสะหวัน (ซัน)** เพื่อนรักของเจ้าลออจันทร์ตั้งแต่วัยเด็ก แอบรักลออจันทร์ เป็นสายสืบให้เจ้าอนุชาซึ่งเป็นหัวหน้าสมาคมฐาปนา
* **เจ้าอนุชา พูคำวงศ์ / เจ้าอนุชา มะโนโลม** อดีตนักโทษที่ถูกจับในข้อหากบฏ ได้รับความช่วยเหลือจากเจ้าหลวงรังสิมันต์ ให้กลับไปดำรงตำแหน่งผู้รักษาความปลอดภัย แต่ด้วยใจที่มีความเป็นกบฏและต้องการชิงไพลินดวงตาที่สามซึ่งถูกทำเป็นสร้อยอัจนาจักระ ทำให้แอบเป็นกบฏอยู่เบื้องหลังเหตุการณ์
* **เจ้าสุริเยนทร์** ต้นราชสกุลพูคำวงศ์
* **เจ้าหลวงอาทิตยวงศ์ พูคำวงศ์** พระราชโอรสองค์โตในเจ้าหลวงสุริเยนทร์ เป็นพระบิดาของเจ้าหลวงสุริยวงศ์
* **เจ้าสีวิไล พูคำวงศ์** พระราชโอรสองค์รองในเจ้าหลวงสุริเยนทร์ ถูกเข้าใจว่ามีส่วนร่วมกับกลุ่มสมาคมฐาปนา
* **เจ้าหลวงสุริยวงศ์ พูคำวงศ์** พระราชโอรสของเจ้าหลวงอาทิตยวงศ์ เป็นบิดาของเจ้าหลวงรังสิมันต์ และ สร้อยฟ้า
* **เจ้าพีระพงศ์ พูคำวงศ์** บุตรชายของหม่อมเจ้าจักรินทร์ ที่เกิดแต่เจ้าเฟื่องเพชร มีศักดิ์เป็นบุตรบุญธรรมของเจ้าสีวิไล
* **อองตวน พูคำวงศ์** สาวชาวฝรั่งเศสที่พบรักกับเจ้าพีระพงศ์ มีบุตรร่วมกันคือเจ้าวีระวงศ์
* **เจ้าวีระวงศ์ พูคำวงศ์** อดีตกบฏร่วมกับนายพลเซกองในเวียงภูคำ ถูกยิงแต่สามารถรอดมาได้ พบรักกับดาราสาวชาวฝรั่งเศสชื่อ ออเดรย์ รูฟีเย มีบุตรสาวคือเจ้าลออจันทร์
* **เจ้าน้ำเพชร พูคำวงศ์**  หลานสาวของเจ้าหลวงอาทิตยวงศ์ คู่สมรสของเจ้าวีระวงศ์ เป็นแม่เลี้ยงของลออจันทร์
* **ออเดรย์ รูฟีเย** ดาราสาวชาวฝรั่งเศส แม่แท้ ๆ ของลออจันทร์ ปกปิดเรื่องลูกสาวไว้เนื่องจากหน้าที่การงาน
* **[[พระเจ้าบรมวงศ์เธอ กรมหลวงประจักษ์ศิลปาคม]]** องค์ต้นราชสกุลทองใหญ่ เป็นพระราชโอรสในพระบาทสมเด็จพระจอมเกล้าเจ้าอยู่หัว และเจ้าจอมมารดาสังวาลย์ ในรัชกาลที่ 4 ถูกกล่าวถึงในเรื่อง ลออจันทร์ ขณะที่เจ้าเฟื่องเพชรตามเสด็จไปเมืองหนองคาย
* **หม่อมจันทร์ฉาย เทวพรหม ณ อยุธยา** หม่อมมารดาในหม่อมเจ้าจักรินทร์ และหม่อมเจ้าหญิงใจทิพย์
* **หม่อมเจ้าจักรินทร์ เทวพรหม** บุตรชายของหม่อมจันทร์ฉาย มีน้องสาวคือหม่อมเจ้าหญิงใจทิพย์ เป็นบิดาของหม่อมราชวงศ์เทวพันธ์, หม่อมราชวงศ์อนุพันธ์ และหม่อมราชวงศ์วรพันธ์ และยังมีศักดิ์เป็นบิดาแท้ ๆ ของเจ้าพีระพงศ์ ที่เกิดแต่เจ้าเฟื่องเพชร
* **หม่อมเจ้าใจทิพย์ เทวพรหม** บุตรสาวคนเล็กของหม่อมจันทร์ฉาย ได้เสด็จตามนักดนตรีในวังไปอยู่ที่อื่น มีศักดิ์เป็นย่าทวดของใจพิสุทธิ์
* **หม่อมพลอย เทวพรหม ณ อยุธยา** หม่อมภรรยาเอกในหม่อมเจ้าจักรินทร์ เป็นมารดาของหม่อมราชวงศ์เทวพันธ์, หม่อมราชวงศ์อนุพันธ์ และหม่อมราชวงศ์วรพันธ์
* **หม่อมราชวงศ์เทวพันธ์ เทวพรหม** โอรสคนโตในหม่อมเจ้าจักรินทร์ กับ หม่อมพลอย ชายชราวัย 90 ปี มีบุตรสาวสามคน คือหม่อมหลวงเกษรา, หม่อมหลวงมารตี และหม่อมหลวงวิไลรัมภา ผู้ตั้งพันธสัญญาระหว่างจุฑาเทพกับเทวพรหม มีศักดิ์เป็นคุณตาของชวิศ, ชาลิสา และพรชีวา ที่เกิดจากหม่อมหลวงเกษรา, ขวัญฤทัย ที่เกิดจากหม่อมหลวงมารตี และดุจอัปสร ที่เกิดจากหม่อมหลวงวิไลรัมภา และมีศักดิ์เป็นตาทวด ของดารัณ ที่เกิดจากพรชีวา
* **ประเทือง เทวพรหม ณ อยุธยา** ภรรยาของหม่อมราชวงศ์เทวพันธ์ เป็นมารดาของหม่อมหลวงเกษรา, หม่อมหลวงมารตี และหม่อมหลวงวิไลรัมภา มีศักดิ์เป็นยายของชวิศ, ชาลิสา, พรชีวา, ขวัญฤทัย และดุจอัปสร  มีศักดิ์เป็นยายทวด ของดารัณ ลูกของพรชีวา
* **หม่อมราชวงศ์อนุพันธุ์ เทวพรหม** (**คุณชายอนุพันธุ์)** โอรสคนรองในหม่อมเจ้าจักรินทร์ เทวพรหม กับ หม่อมพลอย สมรสกับหม่อมราชวงศ์ดารณีนุช กิตติวงศ์ มีบุตรสาวด้วยกันคือหม่อมหลวงศินีนุช คุณตาของวรนุช ตอนนี้หย่าขาดจากกันแล้ว
* **หม่อมราชวงศ์ดารณีนุช กิตติวงศ์** (**คุณหญิงดารณีนุช)** อตีตภรรยาของหม่อมราชวงศ์อนุพันธ์ุ
* **นายพลศักดิ์สิทธิ์ เอกนาวิน** อดีตผู้บัญชาการทหารสูงสุดที่เกษียณอายุราชการ เพื่อนรุ่นเดียวกันกับนายพลพินิจ เป็นสามีของหม่อมหลวงศินีนุช บิดาของวรนุช
* **วรนุช เอกนาวิน** (**หญิง)** บุตรสาวของนายพลศักดิ์สิทธิ์ และหม่อมหลวงศินีนุช
* **กวี พิทักษ์เทวา** บุตรชายของหลวงธรรมจักรินทร์ (ปรีดา พิทักษ์เทวา) อดีตผู้ว่าราชการจังหวัด พบรักกับมารตี โดยมารตีคิดว่ากวีรวยเนื่องจากเป็นลูกชายของอดีตผู้ว่าราชการ มีลูกติดชื่อก้องภพ มีขวัญฤทัยเป็นบุตรบุญธรรม เสียชีวิตเนื่องจากล่วงรู้ความลับของกลุ่มยาเสพติด
* **ก้องภพ พิทักษ์เทวา** บุตรชายของกวี พิทักษ์เทวา บุตรชายบุญธรรมของมารตี และเป็นพี่ชายบุญธรรมของขวัญฤทัย
* **อารดา** ธิดาของนักตัดผ้าชื่อดัง สนิทกับสกุลเทวพรหม มีฝีมือในการตัดเย็บผ้าไทย
* **อรรถวิทย์** บุตรชายของอารดา
* **พ่อเลี้ยงทรงพล** ผู้มีอิทธิพลแห่งจังหวัดเชียงราย เป็นสามีของสุนันท์ และบิดาของศรราม
* **สุนันท์** อดีตอนุภรรยาของนายพลพินิจ ปัจจุบันเป็นภรรยาของพ่อเลี้ยงทรงพล มารดาของศรราม
* **ศรราม** บุตรชายของพ่อเลี้ยงทรงพล กับ สุนันท์ เสียชีวิตจากการติดยา
* **ไม้ซีก** ลูกน้องคนสนิทของขวัญฤทัย เสียชีวิตพร้อมมารดาจากการถูกยิง
* **สำลี** ลูกน้องคนสนิทของขวัญฤทัย
* **นายพลพินิจ ธนะศักดิ์** เป็นพ่อของภาคภูมิ, ภาคพิพัช และภาครัช ซึ่งเกิดจากคุณหญิงอำไพ และเป็นพ่อของขวัญฤทัยที่เกิดจากหม่อมหลวงมารตี ปัจจุบันเสียชีวิตแล้ว
* **ภาคภูมิ ธนะศักดิ์** บุตรชายคนโตของนายพลพินิจ กับคุณหญิงอำไพ
* **ภาคพิพัช ธนะศักดิ์** บุตรชายคนกลางของนายพลพินิจ กับคุณหญิงอำไพ
* **รสสุคนธ์** มารดาของอันธิกา หมายหมั้นปั้นมือให้บุตรสาวได้แต่งงานกับหม่อมหลวงรณจักร
* **อันธิกา (แอนนี่)** บุตรสาวของรสสุคนธ์ เพื่อนสนิทของหม่อมหลวงรณเรศ จุฑาเทพ ถูกมารดาบังคับให้แต่งงานกับหม่อมหลวงรณจักร
* **ครูทรงสมร** ผู้อำนวยการโรงเรียนทรงพัฒนศึกษา มารดาของหนูใหญ่และหนูน้อย พี่สาวของหมอพิสุทธิ์ ป้าบุญธรรมของใจพิสุทธิ์
* **หมอพิสุทธิ์** น้องชายของครูทรงสมร นายแพทย์ผู้รับใจพิสุทธิ์มาเลี้ยงเหมือนลูกสาวคนหนึ่ง ซึ่งชื่อใจพิสุทธิ์แปลว่าดวงใจของพิสุทธิ์ (ดวงใจของพ่อ)
* **พฤกษ์ (หนูใหญ่)** บุตรชายคนโตของทรงสมร พี่ชายของหนูน้อย เเละพี่ชายบุญธรรมของใจพิสุทธิ์ ติดการพนัน ผลาญสมบัติของครอบครัว เกลียดชังใจพิสุทธิ์ เพราะคิดว่าเธอจะมาแย่งความรักจากมารดาของตน
* **พัชราพร (หนูน้อย)** บุตรสาวคนเล็กของทรงสมร น้องสาวของหนูใหญ่ พี่สาวบุญธรรมของใจพิสุทธิ์ และยังเป็นเพื่อนสมัยประถมของหม่อมหลวงรณจักร
* **ปราการ** บิดาของปลาวาฬ สามีของบารวี ตามจีบใจพิสุทธิ์เพราะต้องการให้บุตรชายของตนมีคนดูแล
* **สิงห์ สว่างเพียร** พี่ชายของส้มจี๊ด เพื่อนของหม่อมหลวงรณจักร จุฑาเทพ เสียชีวิตที่จังหวัดเชียงราย
* **สุนิดา สว่างเพียร / สุนิดา จุฑาเทพ** (**ส้มจี๊ด)** น้องสาวของสิงห์ เพื่อนของหม่อมหลวงรณจักร จุฑาเทพ เมื่อพี่ชายเสียชีวิต หม่อมหลวงรณจักรจึงรับมาอยู่ในวังจุฑาเทพ และได้เป็นหนึ่งในจุฑาเทพอีกคน โดยเป็นบุตรบุญธรรมของหม่อมราชวงศ์รณพีร์ กับ เพียงขวัญ
* **เปรมนัช (ปลาวาฬ)** เพื่อนร่วมห้องของส้มจี๊ด บุตรชายของปราการ
* **บารวี (บี)** มารดาของเปรมนัช ภรรยาของปราการ
* **ศักดิ์ชัย ไวยทวี** สวามีของหม่อมเจ้าหญิงใจทิพย์ เทวพรหม
* **ชาลิสา วณิชย์มั่นคง** บุตรสาวคนรองของหม่อมหลวงเกษรา กับ ชินกร น้องสาวของชวิศ พี่สาวของพรชีวา ถูกจับคู่ให้แต่งงานกับหม่อมหลวงอศิร จุฑาเทพ เป็นเพื่อนสนิทของหม่อมหลวงอณิษฐา
* **ศิริพงษ์ ไตรณัฐี** สามีของหม่อมหลวงวิไลรัมภา บิดาของดุจอัปสร พี่ชายของศิริพร รักหม่อมหลวงวิไลรัมภาทั้งใจ ปัจจุบันเสียชีวิตแล้ว
* **ศิริพร ไตรณัฐี** น้องสาวของศิริพงษ์ มีพี่สะใภ้คือหม่อมหลวงวิไลรัมภา อาแท้ๆ ของดุจอัปสร
* **กัลยา** พนักงานบริษัท เจที พร๊อบ เพอร์ตี้กรุ๊ป
* **สมฤทัย** มารดาของสรัชและมีนา
* **สรัช** บุตรชายของสมฤทัย
* **มีนา** บุตรสาวของสมฤทัย
* **พระเจ้าวรวงศ์เธอ พระองค์เจ้าฉัตรอรุณรัศมิ์** พระบิดาของท่านหญิงวรรณรสา และเป็นพระอัยกาของหม่อมหลวงสรุจ
* **หม่อมราชวงศ์วรพันธ์ เทวพรหม** (**คุณชายวรพันธ์)** โอรสคนเล็กของหม่อมเจ้าจักรินทร์ เทวพรหม กับ หม่อมพลอย มีบุตรสาวคือหม่อมหลวงกระถิน มีศักดิ์เป็นคุณตาของชีวัน
* **ดาลัด** น้องชายของดารา บิดาเเท้ ๆ ของดารัณ ถูกยิงเสียชีวิต เนื่องจาก ร่วมมือกับนัสฤษดิ์ ฆ่ายาเสพติด ในถุงช็อคโกเเลต
* **ดารา** พี่สาวของดาลัด ป้าของดารัณ บุตรสาวของดาลัด และ พรชีวา
* **นาวา** บิดาของนัทสฤษดิ์
* **มัสลิน** ภรรยาของนาวา แฟนเก่าของหม่อมหลวงสรุจ
* **นัทสฤษดิ์** บุตรชายของนาวา
* **ท่านดนัย** รัฐมนตรีว่าการกระทรวงการต่างประเทศ
* **ปลัดณรงค์** ปลัดกระทรวงการต่างประเทศ
* **คุณหญิงวีณา** ภรรยาของปลัดณรงค์ มารดาของวีนัส
* **วีนัส** บุตรสาวของปลัดณรงค์ กับคุณหญิงวีณา
* **พนา** บิดาของนภ เพื่อนของลือชัย
* **นภ** บุตรชายของพนา
* **ดารัณ จุฑาเทพ** บุตรสาว ของดาลัด และ พรชีวา แต่ หม่อมหลวงรณภูมิ จุฑาเทพ รับเป็นบุตรบุญธรรม
* **หม่อมเจ้าภาณุทัศนัย ศุภกิจ** อดีตคู่หมั้นของท่านหญิงวรรณรสา ด้วยชันษา 73 ปี จึงทรงลาออกจากราชการไปดูแลธุรกิจที่วังศุภกิจ พร้อมกับหม่อมสายสมร ไม่มีโอรสสืบราชสกุล

## อ้างอิง

หมวดหมู่:นวนิยายไทย
หมวดหมู่:วรรณกรรมที่สร้างเป็นละครโทรทัศน์
หมวดหมู่:วรรณกรรมในปี พ.ศ. 2558